Twee gevangenes by hof in Oos-Kaap doodgeskiet | Maroela Media
Foto: @Gudeka op Twitter.
Mthunzi Mhaga, woordvoerder van die departement van justisie, sê 'n beampte van die departement van korrektiewe dienste is in die been gewond.
Mhaga sê die gevangenes is deur beamptes na die hof geneem waar hulle sou verskyn. "Hulle het probeer ontsnap toe beamptes hulle by die hofgebou ingeneem het. Hulle het glo 'n vuurwapen uit 'n asblik gegryp en 'n skietgeveg het uitgebreek."
Mhaga kon nie onmiddellik die gevangenes se identiteit bekend maak nie. "Die minister van justisie sal 'n vergadering met die nasionale hoof van hofdienste en -veiligheid belê en versoek dat veiligheid in ons howe opgeskerp word in die lig van die onlangse voorvalle in Pretoria en Kaapstad."
Brig. Marinda Mills, 'n woordvoerder van die polisie, sê die gevangenes was veronderstel om in die hof te verskyn op aanklagte van gewapende roof, kaping, moord, verkragting en ontvoering.‏
'n Polisiebeampte en 'n hofordonnans is verlede maand in die Pretoriase landdroshof gewond nadat twee beskuldigdes op hulle losgebrand het. In nog 'n voorval is 'n man dood en twee mense gewond tydens 'n skietery buite die Bishop Lavis-landdroshof in Kaapstad.
We're living in the Wild West… I meant Wild South…
Or rather "Shootin' South"…
Ten minste sal hulle nou nie meer kan verkrag en moor nie.
Goeie nuus weer vir n slag!
Kyk hoe word daar gewerk. Klaar gereël vir die vuurwapen in die asblik. Darem het iemand vandag vir 'n verandering sy werk gedoen. Twee suurstofdiewe minder wat ons belastingbetalers se geld mors. Good riddens !!